《抵家值海寇作祸遣怀简石湖》
明代·孙承恩

老去归来百靡求，一犁准拟事西畴。清朝策杖閒闻鸟，向夕呼童饱饭牛。

散适秖堪元亮卧，乱离翻得杜陵愁。百年乐土烽烟遍，何处深山可暂游。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。